Source: http://docplayer.fi/3291282-Nollasta-on-pakko-luopua.html
Timestamp: 2016-10-26 02:31:41+00:00
Document Index: 25160526

Matched Legal Cases: ['KKO ', 'KKO ', 'KKO ', 'KKO ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

⭐NOLLASTA ON PAKKO LUOPUA
NOLLASTA ON PAKKO LUOPUA
Download "NOLLASTA ON PAKKO LUOPUA"
1 Yhdyskuntasuunnittelun tutkimus- ja koulutuskeskuksen julkaisuja C 76 Espoo 2010 NOLLASTA ON PAKKO LUOPUA Jakomäen ilkivallanehkäisyprojekti paikallisena rikoksentorjuntahankkeena Hille Koskela Riikka Nurminen Aalto-yliopisto Teknillinen korkeakoulu Aalto-universitetet Tekniska högskolan Aalto University School of Science and Technology2 Julkaisumyynti: Aalto-yliopiston teknillinen korkeakoulu Yhdyskuntasuunnittelun tutkimus- ja koulutuskeskus PL Aalto Puh Fax (09) Sähköposti: Taitto Marina Johansson ISBN (painettu julkaisu) ISBN (verkkojulkaisu) ISSN Yliopistopaino Espoo 20103 SISÄLLYSLUETTELO Es i p u h e 5 1 Tutkimuksen tavoitteet 7 2 Tutkimuksen teoreettinen tausta 9 3 Turvallisuus ja rikoksentorjuntapolitiikka 13 4 Jakomäen esittely 17 5 ILPO-hankkeen esittely 23 6 Rikoksentorjunnan itsearviointi 27 7 ILPO-hankkeen loppuarviointi Aineistot ja menetelmät Hankeryhmän toimivuus ja sisäinen dynamiikka Ilkivallan tekijät ja syyt Uhkaava nuoriso? Paikan maine Paikka omaksi Tilaisuus tekee varkaan? Stop kaikelle? Vuoropuhelua! Kaikkiko sallittua? Hankkeen ongelmakohdat Tulosarviointi ja kustannushyötyanalyysi 90 8 Suositukset ilkivallantorjuntahankkeille 93 Lähteet / Kuvat 99 Liitteet 1 34 5 ESIPUHE Tämä julkaisu pohjautuu aineistoon, joka kerättiin Oikeusministeriön alaisen Rikoksentorjuntaneuvoston rahoittamaa arviointitutkimusta varten. Arvioinnin kohteena oli Jakomäessä paikallisesta aloitteesta käynnistynyt ilkivallanehkäisyprojekti. Pääkaupunkiseudun kontekstissa Jakomäki on ainutlaatuinen alue: siellä on alhainen tulotaso, alhainen koulutustaso, korkea työttömyysaste, suuri määrä vuokra-asuntoja sekä suuri määrä maahanmuuttajia. Alue ansaitsee erityistä huomiota. Tämän julkaisun motivaatio ei kuitenkaan liity Jakomäkeen sinänsä, vaan siihen, että ongelma-alueella tehdyn paikallisen rikoksentorjuntatyön arviointi antaa hyvät eväät arvioida vastaavia hankkeita muuallakin. Turvallisuus monissa eri muodoissaan on viime aikoina noussut kaupunkisuunnittelussa ja alueiden kehittämisessä muotiin. Turvallisuuteen pureutuvia hankkeita käynnistyy eri puolilla yhä enemmän. Pahimmillaan kyse voi olla pelon kulttuurin edistämisestä, parhaimmillaan aidosta turvallisuuden parantamisesta ja kaupunkikulttuurin elävöittämisestä. Siksi tällaisten hankkeiden kriittinen pohdinta on tarpeen. Arvioinnin kuluessa paljastui, että Jakomäen hankkeessa konkretisoitui turvallisuuden edistäminen parhaalla mahdollisella tavalla. Toimijat tunsivat alueensa, olivat riittävän lähellä paikallisia ongelmia nähdäkseen ne realistisesti, sekä pyrkivät aidosti arkijärjen mukaisiin ratkaisuihin, joissa eri osapuolten välinen vuorovaikutus vahvistuu. Siksi tätä julkaisua on ollut motivoitua kirjoittaa. Se tarjoaa erinomaiseen ymmärrykseen ja taitoon perustuvia monipuolisia ratkaisuja sellaisiin ongelmiin, jotka ylhäältä katsottuna usein näyttävät etäisiltä ja teknisiltä ainoastaan lisää kontrollia vaativilta. Julkaisun loppuun kootut suositukset paljastavat, että parempi ymmärrys luo mahdollisuudet paremmille ratkaisuille. Helsingissä Hille Koskela 1 Tu t k i m u k s e n tavo i t t e e t 56 7 1 Tutkimuksen tavoitteet Oikeusministeriö on Rikoksentorjuntaneuvoston suosituksen perusteella myöntänyt rahoitusta Jakomäessä käynnistyneen ilkivallanehkäisyprojektin (ILPO) arviointiin. Arviointi toteutetaan pääosin laadullisena tutkimuksena. Tutkimuksen tavoitteet ovat tiivistetysti seuraavat: 1) Arvioida Jakomäen hankkeen onnistumista fyysisen ympäristön muutosten, sosiaalisen ympäristön muutosten ja paikallisten toimijoiden verkostoitumisen näkökulmista. 2) Soveltaa rikoksentorjunnan itsearvioinnin työkalua ja nivoa arviointitutkimus ilkivallanehkäisyprojektin osaksi. 3) Arvioida Jakomäen hankkeen onnistumista erilaisten kriminologisten teorioiden ja suomalaisen rikoksentorjuntapolitiikan näkökulmista. 4) Tuoda paikallinen taso keskusteluyhteyteen ylempien tahojen linjausten kanssa. 5) Soveltaa saatuja tuloksia yleistettävän ilkivallan torjunnan toimintamallin kehittämiseksi. Arviointi on Jakomäen paikallisesta hankkeesta erillinen prosessi ja tässä raportissa esitellyssä loppuarvioinnissa on pyritty säilyttämään puolueeton, objektiivinen näkökulma. Arviointitutkimuksessa käytettiin hyödyksi kriminologian teoriaa sekä suomalaisen rikoksentorjuntapolitiikan linjauksia. Kriminologinen tausta on esitelty luvussa 2. ja turvallisuuden parantamiseen ja rikoksentorjuntaan liittyvät linjaukset luvussa 3. On selvää, että 1 Tu t k i m u k s e n tavo i t t e e t 78 rikoksentorjunta on kontekstisidonnaista: sen onnistuminen riippuu paikallisista toiminnan tavoista ja olosuhteista (Korander 2004). Tässä arvioinnissa on kuitenkin alusta saakka ollut mukana ajatus, että sen avulla pyritään kehittämään yleistettäviä ilkivallan ehkäisyn toimintatapoja, ajattelutapoja ja ratkaisuja. Tässä raportissa on siis pyritty tuomaan esiin Jakomäen kokemuksista ne, joita voidaan tulevaisuudessa soveltaa yleisemmälläkin tasolla. Raportin lopussa esitetyt toimintamallit ovat sellaisia, joita voidaan ajatella vientituotteina myös muille alueille sovellettavaksi. 8 "Nollasta on pakko luopua" Jakomäen ilkivallan ehkäisy paikallisena rikoksentorjuntaohjelmana9 2 Tutkimuksen teoreettinen tausta Rikoksentorjunta on nykyisellään kenttä, jolla sovelletaan monista eri lähtökohdista tulevia, osin keskenään ristiriitaisia teorioita. Kunkin käytännönläheisen hankkeen taustalla oleva teoreettinen ajattelu (olipa se implisiittistä tai eksplisiittistä) vaikuttaa hankkeen tavoitteisiin ja toteutumiseen (Koskela 2009). Siksi on tärkeää, että arviointi lähtee rikoksentorjunnan teorioiden pohjalta. Karkeasti ottaen teorioiden skaalan voidaan katsoa koostuvan seuraavista trendeistä. Tilannetorjunta on teoria, joka perustuu pääosin fyysisen ympäristön muutoksiin (esim. Clarke 1992). Tilannetorjunta pohjaa ajatukseen rikostilaisuuksien vähentämisestä. Siinä ei keskitytä yksilöiden rikollisiin taipumuksiin vaan rikoksiin houkutteleviin tilanteisiin. Tilannetorjuntaajattelun taustalla on niin sanottu rutiiniaktiviteettiteoria: malli, jonka kolme palasta ovat motivoitunut tekijä, otollinen kohde ja valvonnan puute. Nämä kolme muodostavat rikosriskejä kuvaavan kolmion, jonka jokaisesta sivusta huolehtimalla uskotaan voitavan ehkäistä rikoksia. Taustalla on eräänlainen Tilaisuus tekee varkaan -ajattelu (vrt. Felson & Clarke 1998). Teorian mukaan ilman näiden edellytysten samanaikaista täyttymistä rikos jää tapahtumatta. Torjunnan menetelminä ovat rikoksen tekemisen vaikeuttaminen, kiinnijäämisriskin kasvattaminen, rikoksesta saatavan hyödyn pienentäminen, selittelyn vaikeuttaminen sekä sosiaalisen kitkan vähentäminen. Tilannetorjuntaan liitetään usein fyysisen ympäristön muutokset ja niiden avulla rikollisen toiminnan mahdollisuuksien vähentäminen. 2 Tu t k i m u k s e n t e o r e e t t i n e n ta u s ta 910 Rationaalisen valinnan teoria perustuu ajatukseen rikoksentekijän päätöksenteosta (esim. Walklate 2003). Rikos on harkittua toimintaa, joka hyödyttää rikoksentekijää jollain tapaa. Rikoksentekijän ajatellaan olevan rationaalinen päätöksentekijä, joka punnitsee rikoksen hyödyt ja haitat, vaikkakin usein hyvin lyhyellä tähtäimellä. Teorian mukaan rikoksentekijän motivaatio on saada taloudellista hyötyä ja häneen voidaan suhtautua ikään kuin taloudelliseen päätöksentekijään. Rikoksentekijän järkeilyn rikoksen taustalla olevien ja siihen johtavien tekijöiden ajatellaan olevan (taloudellisten argumenttien näkökulmasta) rationaalista. Rationaalisen valinnan teoria kohdistuu rikoksentorjunnan keskeisiin kysymyksiin. Se ei keskity rikollisuuden syihin, vaan sen hoitoon. Rikoksentekijän päätökseen vaikuttaa päätöksentekoon käytettävissä olevan ajan ja vaivannäön määrä, sekä tarjolla olevan tiedon laatu. Rikoksentekijöillä on harvoin kokonaiskuvaa kaikista rikoksen eduista ja haitoista. Rationaalisen valinnan teoria piirtää kuvan rikoksentekijästä, joka ajattelee ennen kuin toimii, vaikka vain ohimenevän hetken. Päätöksenteko perustuu monesti siihen mikä on selvin ja välittömin ratkaisu ja rikoksen tai sen välttämisen etäisemmät hyödyt ja haitat jäävät usein huomiotta (Felson & Clarke 1998: 7 8; Walklate 2003: 37 39). Nollatoleranssi on ajattelutapa, joka painottaa varhaista puuttumista ja sosiaalisia torjuntakeinoja. Nollatoleranssi on tullut tunnetuksi New Yorkin erityisesti poliisitoimeen kohdistuvista rikoksentorjunnan sovellutuksista (esim. Greene 1999). Suomessa sitä on kokeiltu meidän oloihimme modifioituna esimerkiksi Tampereella, missä poliisi järjesti yhteistyössä muiden toimijatahojen kanssa mittavan keskustan siistimiskampanjan (Korander & Soine-Rajanummi 2002). Vastaava, mutta pidempikestoinen projekti on ollut Helsingin graffitien ehkäisyyn tähtäävä Stop töhryille -kampanja. Nollatoleranssiajattelussa korostuvat viralliset kontrollin muodot. Yhtenä nollatoleranssiin liittyvänä näkemyksenä on ollut rikotun ikkunan -teoria (esim. Kelling & Coles 1996). Sen mukaan rikotut ikkunat tavallaan symboloivat rikkojia ja saattavat lisätä ikkunoiden rikkomista jatkossakin (Korander 2000: ). Rikotun ikkunan -teorian viesti on, että pienimmätkin vahingot pitää korjata heti, ettei vahingonteko lisäänny ja kehity kontrolloimattomaksi vandalismiksi. Sosiaalinen kontrolli estää ihmisiä tekemästä ilkivaltaa, mutta sen puuttuessa pääsee ei ketään kiinnosta -mieliala helposti vallalle. Vakavaa rikollisuutta ei tulisi erotella harmittomammasta, vaan ne pitäisi nähdä osana samaa ilmiötä. Epävarmuutta ja 10 "Nollasta on pakko luopua" Jakomäen ilkivallan ehkäisy paikallisena rikoksentorjuntaohjelmana11 epäjärjestystä aiheuttavat teot lisäävät rikollisuudenpelkoa ja rikotun ikkunan -teorian mukaan pieniinkin rikkomuksiin ja merkkeihin pitää puuttua mahdollisimman aikaisin. Poliisien lisääminen ei välttämättä vähennä rikollisuutta, mutta sen ajatellaan lisäävän turvallisuudentunnetta. Elävöittäminen on ratkaisutapa, joka nostaa rikoksentorjunnan keinoiksi osallistamisen ja muut pehmeät keinot (esim. Oc & Tiesdell 2000). Katujen elämän hyödyntäminen kaupunkitilan rauhoittamiseksi on vanha ajattelutapa, joka välillä tuntuu jääneen muiden strategioiden varjoon. Jo 60-luvulla kehiteltiin kaupunkisuunnittelua, jonka avulla mahdollisimman paljon ihmisiä saataisiin kaduille ja sitä kautta epävirallinen sosiaalinen kontrolli lisääntyisi (Jacobs 1962). Elävöittämisessä viralliset rikoksentorjunnan keinot jäävät vähäiseen rooliin ja ihmisten välinen vuorovaikutus korostuu. Kulttuurinen kriminologia on teoria, joka nostaa polttopisteeseen nuorisokulttuurien ja valtaväestön välisen konfliktin (esim. Presdee 2000). Käsitteen taustalla on ajatus siitä, että nykyinen yliorganisoitu yhteiskunta tuottaa alakulttuureiksi järjestyviä vapaa-ajanviettotapoja, joita se samalla hieman ristiriitaisesti pyrkii kieltämään ja hillitsemään. Rikoksentorjunnan tulisi perustua kulttuuriseen ymmärrykseen, moniarvoisuuteen ja ennakkoluulojen karsintaan (Koskela & Ruotsalo 2005). Rikoksentorjunnan pohjana tulisi olla avarakatseisuus sekä erilaisten elämäntapojen ja arvomaailmoiden hyväksyminen. Kulttuurinen kriminologia peräänkuuluttaa suhteellisuudentajua ja rakentavaa vuoropuhelua, ei siitä että mikä tahansa pitäisi hyväksyä. Anarkistinen kriminologia on lähestymistapa, joka lähtee katsomaan rikollisuutta alakulttuurien näkökulmasta (esim. Ferrell 1996). Se kiistää rikoksentorjunnan auktoriteetit ja katsoo, että alakulttuureilla esimerkiksi graffiti- ja hiphop-kulttuurilla on yhtä suuri oikeus käyttää kaupunkitilaa haluamallaan tavalla kuin valtaväestöllä. Anarkistisen kriminologian näkökulmasta rikoksentorjuntakampanjat eivät vaikuta kovinkaan merkittäviltä parannusstrategioilta, vaan pikemminkin huomio olisi kiinnitettävä laajemmin yhteiskunnallisiin valtasuhteisiin, eriarvoisuuteen ja moniarvoisuuteen. Nämä näkökulmat ovat osittain päällekkäisiä, mutta niiden ymmärtäminen skaalana auttaa näkemään mistä rikoksentorjuntatyössä tässä tapauksessa ilkivallan ehkäisyssä on kyse ja minkälaisiin yhteiskuntasuhteiden ymmärryksiin se voi perustua. Kriminologisten teorioiden lisäksi 2 Tu t k i m u k s e n t e o r e e t t i n e n ta u s ta 1112 Jakomäen tapauksessa taustojen ymmärtämiseen tarvitaan paikallisen kulttuurin analyysia. Paikkasuhteilla saattaa joskus olla itse asiaa suurempi merkitys sille, miten muutoksia ja parannuksia saadaan toteutettua. Kulttuurimaantieteen teoriasta löytyy kaksi lähestymistapaa, jotka nostamme tämän tutkimuksen teoriapohjaksi rikoksentorjuntaymmärryksen rinnalle. Paikan maineen käsite stigma on myös otettava tarkastelussa keskiöön (esim. Hayden 2000). Maine on monimutkainen historian, median sekä virallisen ja epävirallisen sosiaalisen vuorovaikutuksen tuottama imaginäärinen todellisuus (Tani 2001). Alueen saama rikollinen tai epäsosiaalinen leima muuttuu hitaasti. Se muokkaa kaupunginosaan kohdistuvia asenteita ja arvoja sekä ulkopuolelta että sisäpuolelta: ulkopuoliset helposti uusintavat ennakkoluulojen värittämää leimaa ja sisäpuoliset taipuvat hyväksymään oman alueensa huonomaineisiksi. Alueellisen identiteetin käsite on rikoksentorjunnan onnistumisen kannalta merkittävä. Ilkivallan ehkäisyn onnistumisen voi olettaa olevan paljolti kiinni siitä, miten vahva alueellinen identiteetti ja territoriaalinen side alueen asukkaille kehittyy (esim. Newman 1972). Erityisen merkittävää tämä on lasten ja nuorten näkökulmasta. Vahva alueellinen identiteetti edesauttaa lähiympäristöstä huolehtimista ja vastuun kantamista. Alueellinen identiteetti voi myös tukea turvallisuudentunteen paranemista ja madaltaa puuttumiskynnystä (Koskela 1997). Paikan maine korostaa alueen ulkopuolista vahvasti mediaan sidoksissa olevaa todellisuutta, alueellinen identiteetti puolestaan paikallisuuden subjektiivista ja intersubjektiivista puolta. Molemmat ovat merkittäviä taustatekijöitä. 12 "Nollasta on pakko luopua" Jakomäen ilkivallan ehkäisy paikallisena rikoksentorjuntaohjelmana13 3 Tu r va l l i s u u s ja r i ko k s e n to r j u n ta politiikka Turvallisuudesta on tullut merkittävä teema nyky-yhteiskunnassa. Vaikka maailma on monessa suhteessa turvallisempi paikka kuin koskaan aiemmin, on turvallisuudesta ja riskeistä käytävä keskustelu vain lisääntynyt. Turvallisuuskeskustelu on laaja-alaista ja turvallisuuden käsite voidaan määrittää hyvin monella eri tavalla. Näkökulma turvallisuuteen on arvovalintakysymys, johon liittyy myös näkemys siitä, mitkä ovat toivottuja ratkaisumahdollisuuksia. Kun turvallisuus määritellään rikollisuuden ja epäjärjestyksen vastakohdaksi, turvattomuus nähdään rikollisuuden ja sen kohteeksi joutumisen pelkona (Korander 2000: ; Furedi 2002: 1, 54). Turvallisuuden käsite on vahvasti yhteydessä rikollisuuden ehkäisyyn. Turvallisuutta pidetään ihmisen peruspyrkimyksenä ja sekä inhimillisenä että sosiaalisena arvona. Nykyaikainen oikeudenmukaisuusteoria näkee turvallisuuden myös ihmisoikeutena. Rikoksenpelko on ongelma itsessään ja sitä voidaankin pitää melkeinpä rikollisuuden veroisena ongelmana (Tuominen 1994). Niin turvattomuus kuin rikollisuuden pelkokin vaikuttavat ihmisten elämänlaatuun. Rikollisuudenpelon ja rikollisuuden suhde on monimutkainen. Vaikka pelolla ei useinkaan ole perustanaan laskennallista rikoksen uhkaa tai riskiä, se voi olla paljon suurempi ongelma kuin rikollisuus itsessään. Rikollisuudenpelko ja turvattomuus heikentävät ihmisten elämänlaatua. Pelko ei myöskään ole pelkästään yksilöiden ongelma, vaan se vaikuttaa laajasti yhteiskuntaan ja kaupunkitilan luonteeseen (Koskela 2009). Media vaikuttaa suuresti turvallisuudentunteeseen ja rikollisuuden pelkoon. Median luomat kuvat tunkeutuvat arkipäiväisiin ajattelumalleihin ja muokkaavat niitä (Presdee 2000). Median intressinä on myydä leh- 3 Tu r va l l i s u u s ja r i ko k s e n to r n u n ta p o l i t i i k k a 1314 tiä ja kasvattaa katsojalukuja. Medialla onkin monesti tapana uutisoida tapahtuneista rikoksista värikkäästi, mikä edesauttaa pelon lisääntymistä. Vakava väkivaltarikollisuus on yliedustettuna mediassa ja viihteessä. Vaikka todellinen väkivalta ja sitä koskeva puhe eivät ole tasapainossa, ovat ne tiiviisti kiinni toisissaan. Väkivallasta ei puhuttaisi ilman todellista väkivaltaa. Pelot alkavat kuitenkin helposti elää omaa elämäänsä, koska julkisen puheen sävy vaikuttaa niihin (Karisto & Tuominen 1993: 9 10; Korander 2000: ). Sosiaalinen kontrolli voi vähentää turvattomuuden tunnetta ja turvattomuutta koetaankin yleensä ympäristöissä, joissa sosiaalinen kontrolli on heikko. Turvattomuus luo helposti kierteen, jossa turvattomina koettuja paikkoja vältellään, jolloin ne autioituvat, sosiaalinen kontrolli heikkenee entisestään ja turvattomuuden tunne kasvaa. Turvattomuuden tunne on kokijalleen ongelma riippumatta siitä kuinka suuri varsinainen turvallisuusriski oikeasti on. Turvattomuuden tunne ja todelliset turvallisuusriskit eroavatkin useimmiten toisistaan. Turvattomuus vaikuttaa monien ihmisten elämään ja liikkumiseen tilassa ja on näin ollen merkittävä yhteiskunnallinen ongelma (Koskela ym. 2004: 36 37). Yksi tapa vaikuttaa rikollisuuden pelkoon on fyysisen ympäristön suunnittelu. Sen mahdollisuudet ovat kuitenkin rajalliset, sillä pelkoon liittyy yleensä sosiaalisia ulottuvuuksia. Turvattomuuden kokeminen taas heikentää alueen statusta. Menestyvät ihmiset muuttavat helposti pois ja tilalle tulee ihmisiä, joilla on ongelmia. Rikollisuus ja häiriökäyttäytyminen saattaa helposti lisääntyä ja pahimmassa tapauksessa yhteyden muualle heikkenevät ja alkaa syntyä suljettu yhteisö, joka alkaa ikään kuin tuhota itseään. Tämä on kuitenkin pitkälle viety ajatus kehityskulusta: asioihin voidaan, ja on syytäkin, puuttua ennen kuin tilanne on kehittynyt näin pahaksi. Vaikka edellä mainitun rikotun ikkunan -teorian mukaan pikkurikollisuus ja epäjärjestys ovat merkkejä alkavasta syöksykierteestä, tarkoittaa se myös sitä, että asioihin voidaan vielä puuttua ja vaikuttaa. Varhainen puuttuminen onkin yksi keskeinen rikollisuudentorjunnan keino (Tuominen 1997: 12 16). Kuten tässä raportissa myöhemmin tarkennamme, varhainen puuttuminen voidaan kuitenkin ymmärtää kahdella lähes vastakkaisella tavalla. Yhtäältä sitä on pidetty perusteluna sille, että pieniinkin rikoksiin puututaan tiukasti ja kovalla kädellä. Toisaalta sen nähdään olevan varhaiskasvatukseen liittyvä termi, jolla tähdätään lasten ja nuorten tekemien rikosten ennaltaehkäisyyn esimerkiksi tarjoamalla riittävästi mielekästä tekemistä. 14 "Nollasta on pakko luopua" Jakomäen ilkivallan ehkäisy paikallisena rikoksentorjuntaohjelmana15 Rikotun ikkunan -ajatusmalli antaa hieman virheellisesti ymmärtää, että siisti ympäristö luo turvallisuudentunnetta, koska se ei viesti epäjärjestystä. Turvallisuudentunteen kannalta merkittävämpää on kuitenkin pelon neutralisoinnin mahdollisuus, suurempi koettu henkinen tuki ja sosiaalisen turvallisuuden mukanaan tuoma varmuus. Huonokuntoisen alueen kunnostaminen sen sijaan parantaa viihtyisyyttä ja siten edesauttaa turvallisuudentunteen vahvistumista. Viihtyisyys lisää ihmisten liikkumista ja sen kautta parantaa epävirallista sosiaalista kontrollia, joka vähentää pelkoa ja mahdollisesti jopa rikollisuuttakin (Koskela 1999: 3 4; Korander 2000: ). Rikoksentorjuntapolitiikalla on Suomessa suhteellisen lyhyt historia. On selvää, että rikoksentorjuntatoimet heijastelevat poliittisia intressejä (Koskela 2009). Ajan henki tuntuu korostavan kuria ja järjestystä. Rikoksentorjunnan perusta liittyy vahvasti turvattomuuden tunteeseen ja järjestyksen kaipuuseen. Rikoksentorjunnan voidaan katsoa lähteneen liikkeelle 1990-luvun lopulla, kun valtioneuvosto teki periaatepäätöksen kansalliseksi rikoksentorjuntaohjelmaksi (Turvallisuustalkoot 1999). Turvallisuustalkoissa määritellään rikollisuuden ehkäisyn kuuluvan kaikille yhteiskunnan aloille julkishallinnosta yksittäisiin kansalaisiin pelkästään valtion toimiin keskittyvän järjestelmän sijaan. Sen pyrkimyksenä on yhteisten toimintamallien luominen rikollisuuden vähentämiseksi ja turvallisuuden lisäämiseksi. Vaikka Turvallisuustalkoot on kansallinen rikoksentorjuntaohjelma, se ohjeistaa vahvasti paikalliseen toimintaan. Oikeusministeriön yhteydessä toimivan rikoksentorjuntaneuvosto edistää ja seuraa ohjelman toteutusta. Ohjelman tavoitteena on ennen kaikkea luoda yhteinen toimintapolitiikka rikollisuuden vähentämiseksi ja turvallisuuden lisäämiseksi. Se käsittää erityisesti toimet, joilla vähennetään otollisia rikostilaisuuksia ja ehkäistään joidenkin yksilöiden kehittymistä rikollisiksi. Ohjelman rinnalle on kehitetty sisäasiainministeriön sisäisen turvallisuuden ohjelma (Arjen turvaa ) ja esitys sisäisen turvallisuuden yhteistyön rakenteiksi paikallistasolla (Paikallisen turvallisuustyön kehittäminen 2006). Paikallisen turvallisuustyön kehittäminen on ehdotus seudullisen ja paikallisen turvallisuussuunnittelun edelleen kehittämiseksi ja valtakunnallisen mallin laatimiseksi. Arjen turvaa -ohjelman tavoitteena on lisätä arkiturvallisuutta erityisesti yksilön näkökulmasta. Se linjaa sisäisen turvallisuuden tason tavoitteet, toimenpiteet ja tarvittavat resurssit. 3 Tu r va l l i s u u s ja r i ko k s e n to r n u n ta p o l i t i i k k a 1516 Rikoksentorjunnan ohjelmien tavoitteena on vähentää rikollisuutta ja lisätä turvallisuutta. Rikokset pyritään ehkäisemään ja kaikki rikoksia ehkäisevä toiminta nähdään rikoksentorjuntana. Ohjelmien tavoitteena on myös ehkäistä yksilöiden tulemista rikollisiksi tai jatkamista rikollisella uralla. Ennaltaehkäisyllä uskotaan pystyttävän vaikuttamaan rikollisuuteen rangaistuksia tehokkaammin. Rikoksia pyritään ehkäisemään muun muassa vaikeuttamalla niiden tekemistä sekä tekemällä ne kannattamattomammiksi ja niistä aiheutuvat riskit suuremmiksi. Yhtenä toteuttamiskeinona on sosiaalinen rikollisuuden ehkäisy, jonka pyrkimyksenä on vaikuttaa yksilön motivaatioon tehdä rikoksia. Sen painopisteenä ovat erityisesti nuoret, koska rikollisten taipumusten uskotaan kehittyvän suurelta osin varhaisina vuosina. Keskeisenä seikkana pidetään syrjäytymisen estämistä, koska useiden rikolliseksi kehittymistä edistävien tekijöiden nähdään olevan yhteydessä huono-osaisuuteen ja syrjäytymiseen. Turvallisuuden edistäminen määritetään rikoksentorjunnan ohjelmissa rikoksentorjunnasta osittain itsenäiseksi tavoitteekseen. Turvallisuuden kannalta merkittävää katsotaan olevan erityisesti sosiaalinen turvallisuus, johon pyritään syrjäytymistä ehkäisevin ja elinolosuhteita kohentavin toimin (Turvallisuustalkoot 1999: 4 6, Arjen turvaa ). Vaikka edellä mainituissa rikoksentorjunnan ohjelmissa paikallisuudesta puhuttaessa viitataan useimmiten kunnallistason hallintoon ja toimijoihin, voidaan niitä tarkastella myös pienemmässä mittakaavassa toteutettavan rikoksentorjunnan yhteydessä ja näin ollen on mahdollista tarkastella eri ohjelmia ja niiden esittelemiä toimia Jakomäen ilkivallanehkäisyhankkeen rinnalla. Helsingin kokoisessa kunnassa on paikallisesta tasosta puhuminen erityisesti eri osa-alueisiin keskittyvää ja paikallisuus nähtävissä sen osa-alueiden tasona. Arvioinnin kannalta kiinnostava kysymys on, miten paikalliselta tasolta lähtevä rikoksentorjunta tässä tapauksessa ilkivallanehkäisy näyttäytyy yleisten rikoksentorjunnan teorioiden valossa. Tarkastelemmekin Jakomäen ilkivallanehkäisyhanketta pohtien miten sen paikalliselta tasolta lähtevä toiminta peilautuu suomalaiseen rikoksentorjuntapolitiikkaan. 16 "Nollasta on pakko luopua" Jakomäen ilkivallan ehkäisy paikallisena rikoksentorjuntaohjelmana17 4 Jakomäen esittely Jakomäki sijaitsee Koillis-Helsingissä, aivan Vantaan rajalla. Se on Suurmetsän kaupunginosan yksi osa-alue ja muodostaa oman peruspiirinsä. Jakomäkeä rajaavat Lahdenväylä, Porvoonväylä sekä Helsingin ja Vantaan välinen raja. Jakomäen peruspiiriin kuuluu myös pohjoisosassa Huokotien pohjoispuolelle rajautuva alue, jota tavallisemmin tarkoitetaan puhuttaessa Suurmetsästä. Ympäröivät moottoritiet tekevät alueesta hyvin rajatun ja eristyneen. 4 Kuva 1. JaJakomäen m ä e n e s i tperuspiiri t e ly Pohjakartta Karttakeskus / Affecto Finland Oy 1718 Jakomäen asuinalue rakennettiin 1960-luvun lopussa yhdellä rysäyksellä muutamassa vuodessa. Kallioiseen maastoon melko väljästi sijoitetut talot olivat alkujaan pelkästään kaupungin vuokrataloja. Alueen pohjoisosaan rakennettiin 1970-luvulla omistusasuntoja. Alueella on toteutettu huomattavia ympäristönparannustöitä 1980-luvulla, jolloin asuntoja korjattiin ja aluetta täydennysrakennettiin. Vuonna 1996 aloitettiin Lähiöprojektin perusparannustyöt, jonka myötä elementtitaloja on tiiliverhoiltu ja asuntoja uudistettu. Kevääseen 2008 mennessä peruskorjauksista on valmiina noin puolet (16 taloa kokonaisuudessaan) ja lisäksi pelkkä julkisivujen peruskorjaus on tehty kuuteen taloon. Peruskorjaus jatkuu edelleen ja sen uskotaan valmistuvan ennen vuotta Jakomäen asuntokanta on edelleen suurimmaksi osaksi kaupungin vuokrataloja ja avaraomistusasuntoja. Vuokra-asuntojen osuus asuntokannasta on Helsingin peruspiireistä suurin: alueen asunnoista 69,8 prosenttia on vuokra-asuntoja, vuokra-asuntojen osuuden ollessa koko Helsingin alueella 47,7 prosenttia. Aravavuokra-asuntoja on 55,9 prosenttia, koko Helsingin 19,4 prosenttiin verrattuna (Kuva 2.). Pientalojen osuus asuntokannasta on vain 3,9 prosenttia. Suurin osa Jakomäen vuokra-asunnoista kuuluu Helsingin kaupungin omistamaan aravavuokrataloyhtiöön, Jakomäen kiinteistöihin (Helsinki alueittain 2006). Kuva 2. Jakomäen vuokrataloja peruskorjattiin keväällä "Nollasta on pakko luopua" Jakomäen ilkivallan ehkäisy paikallisena rikoksentorjuntaohjelmana19 Jakomäessä on asukasta ( ). Asukasluku on vakiintunut nykytasolle 1990-luvun alussa. Väestö on Jakomäessä vähenemään päin ja itse alueella on melko vähän työpaikkoja. Jakomäessä on Helsingin peruspiireistä korkein työttömyysprosentti, joka oli vuonna ,7 prosenttia. Koko Helsingin alueella työttömyys oli vastaavasti 8,9 prosenttia. Myös pitkäaikaistyöttömien osuus työttömistä ja nuorisotyöttömyys ovat alueella hyvin korkeita. Suureen työttömyyteen vaikuttanee osaltaan huonosti työllistyvien maahanmuuttajien suuri osuus. Ulkomaalaistaustaisten (ulkomaan kansalaiset ja ulkomailla syntyneet Suomen kansalaiset) osuus väestöstä onkin hyvin korkea, 17,3 prosenttia, kun koko Helsingin vastaava luku on 8,4 prosenttia (Kuva 3.). Työttömyysluvut näkyvät myös keskimääräistä alhaisempana tulotasona sekä muihin peruspiireihin ja koko Helsinkiin verrattuna huomattavan suurena toimeentulotuen saajien määränä. Jakomäessä koulutustaso on Helsingin alhaisimpia. Enintään perusasteen koulutus oli ,4 prosentilla alueen asukkaista, koko Helsingin alueella vastaavan luvun ollessa 31,8 prosenttia. Korkeakoulututkinnon suorittaneita oli 5,6 prosenttia, kun koko Helsingissä korkeakoulututkintojen osuus oli 22,7 prosenttia. Myös lastensuojelun asiakkaiden määrä on alueella suuri (Helsinki alueittain 2006). Jakomäki kuulu lisäksi niihin alueisiin, joita tuetaan Helsingissä käytössä olevan, niin sanotun positiivisen Kuva 3. Monikulttuurisuus on Jakomäessä luontevan arkipäiväistä. 4 Ja ko m ä e n e s i t t e ly 1920 diskriminaation ohjelman määrärahoin. Määrärahaa myönnetään eri hallintokuntien kautta alueille, jotka täyttävät tietyt väestörakenteeseen sekä väestön koulutus-, työllisyys- ja toimeentulotasoon liittyvät ehdot. Positiivisen diskriminaation hankkeilla pyritään vaikuttamaan ennaltaehkäisevästi kielteiseen sosiaaliseen ja alueelliseen eriytymiseen ja keskittymään varhaiseen tukeen. Jakomäessä tätä rahaa ovat saaneet esimerkiksi alueen koulut, nuorisotalo ja Vartu-hanke (Lankinen 2001). Alueella toimivat ala-asteen ja yläasteen koulut sekä yksityinen Helsingin kristillinen koulu, jonne tulee oppilaita myös muilta alueilta. Myös alaja yläasteelle oppilaita tulee muilta alueilta, erityisesti kouluissa toimivien erityisluokkien vuoksi. Helsingin kaupungin opetusviraston esityksessä koulu- ja oppilaitosverkoston tarkistamiseksi on Jakomäen ala-aste ja yläaste kuitenkin päätetty yhdistää yhtenäiseksi peruskouluksi syksyllä 2009 (Helsingin Sanomat ). Alueen muita palveluita ovat kirjasto, terveysasema, uimahalli, kirkko, leikkipuisto, nuorisotalo ja apteekki sekä muut kaupalliset palvelut. Palvelut keskittyvät suurimmaksi osaksi Jakomäen ostoskeskuksen läheisyyteen. Ostoskeskus on hyvin elinvoimainen verrattuna moniin muihin helsinkiläisiin vanhoihin ostoskeskuksiin. Esimerkiksi Myllypurossa, Laajasalossa ja Herttoniemessä vanhat ostoskeskukset ovat näivettyneet ja niiden tilalle on rakennettu joko asuntoja tai suurempia kaupan keskittymiä. Jakomäessä tiloja ei ole tyhjillään ja monet yrittäjistä ovat toimineet ostoskeskuksessa jo pitkään. Tähän vaikuttaa varmasti omalta osaltaan se, että monet yrittäjistä ovat itse osakkeenomistajia kiinteistössä. Alueesta tuli sen ensimmäisinä vuosikymmeninä symboli lähiöiden ongelmille. Huonon maineen taustalla on ollut vaikuttamassa vahvasti alueen korkea työttömyys. Maine nousikin esiin lähes kaikkien haastateltavien puheissa ja myös hanketyöryhmän kokouksissa. Jakomäki on ollut otsikoissa alkuajoistaan lähtien: jo vuonna 1973 Apu-lehti otsikoi Jakomäestä tuli harkittu slummi. Vuonna 2003 myös elokuvateollisuus jatkoi Jakomäen maineen taivalta Nousukausi elokuvalla, jossa työttömyyttä kuvataan juuri Jakomäessä (Kuva 4.). Media onkin varmasti osaltaan pitänyt yllä mielikuvaa, joka monilla alueesta on. Huonosta maineesta ei ole päästy vieläkään täysin eroon. Alue ei kuitenkaan ulospäin vaikuta maineensa veroiselta ja ainakin alueellisilla toimijoilla tuntuu olevan suuri halu päästä eroon tuosta maineesta. Ainakin päiväsaikaan alue vaikuttaa melko tavalliselta lähiöltä. Alueella on paljon puistoalueita ja sieltä puuttuvat tuon ajan 20 "Nollasta on pakko luopua" Jakomäen ilkivallan ehkäisy paikallisena rikoksentorjuntaohjelmana21 lähiöille tyypilliset korkeat tornimaiset kerrostalot, vaikka rakennuskanta onkin ehkä yksitoikkoista. Alueen viihtyisyyttä on pyritty parantamaan ympäristöparannustöillä ja rakennuskannan kunnostamisella. Kuva 4. Jakomäen huonoa mainetta on pidetty yllä myös populaarikulttuurissa. Jakomäestä tekevät hyvin omaleimaisen alueen sen selkeä rajautuminen omaksi alueekseen, vuokra-asuntojen suuri määrä, korkea työttömyys, alhainen koulutustaso, sosiaalipalvelujen asiakkuuksien runsaus ja ulkomaalaistaustaisen väestön suuri määrä. Nämä seikat luovat alueelle ja sen toimijoille suuren haasteen, johon oman lisänsä tuo alueen sitkeässä pysyvä maine. Omat haasteensa tulee tulevaisuudessa aiheuttamaan myös Lahdenväylän toiselle puolen rakennettava Alppikylän asuinalue, jonka asukkaat tulevat jatkossa käyttämään Jakomäen palveluita. Alueen omaleimaisuus sekä edellä mainitut erityispiirteet ovat omalta osaltaan vaikuttamassa alueelliseen toimintaan, ilkivallanehkäisyhankkeen toteutukseen ja sen onnistumiseen. Ne tulee myös ottaa huomioon alueellista toimintaa, hanketta ja sen lähtökohtia tarkasteltaessa. 4 Ja ko m ä e n e s i t t e ly 2122 23 5 ILPO-hankkeen esittely Ilkivallanehkäisyhanke lähti Jakomäessä liikkeelle alueen toimijoiden huolesta kasvanutta ilkivaltaa ja nuorten häiriökäyttäytymistä kohtaan. Jo vuoden 2005 lopulla Jakomäen toimijoille järjestetyssä verkostotyön palaverissa nousi esille tarve paneutua alueen lisääntyneeseen ilkivaltaan. Jakomäen alueella toimivien tahojen yhteisissä kokoontumisissa oli pohdittu miten ilkivaltaan voitaisiin alueella puuttua ja minkälaiset yhteiset pelisäännöt puuttumiseen pitäisi luoda. Ilkivallasta oli aiheutunut suuria kuluja kouluille ja alueen kiinteistöille. Lisäksi ilkivalta ja vahingonteot koettiin alueen yleistä turvattomuutta lisääviksi seikoiksi. Huolena oli lasten ja nuorten hyvinvointi. Yksittäiset toimijat kokivat, että heillä ei ole oman toimen ohessa aikaa asiaan puuttumiseen. Hankkeeseen haettiin rahoitusta Oikeusministeriön alaiselta Rikoksentorjuntaneuvostolta, joka myönsi valtionavustuksen määrärahoista hankkeelle rahoituksen ( euroa). Virallisesti hanke alkoi , kun Perhepaikka Punahilkassa työskentelevä Ira Tirinen aloitti rahoituksen turvin puolipäiväisenä hanketyöntekijänä. Hankkeen rahoituksen oli alun perin tarkoitus jatkua vuoden 2007 loppuun, mutta säästyneiden varojen turvin hankekoordinaattorin palkkausta jatkettiin vielä kolmella kuukaudella asti. Koordinaattorin lisäksi hankkeen muina toimijoina olivat Jakomäen koulut, nuorisotalo, lastensuojelu, Perhepaikka Punahilkka, Jakomäen kiinteistöt, Suurmetsä Jakomäki-seura, leikkipuisto, päiväkodit, kirjasto, Malmin seurakunta, Pohjoinen Klaari, Koillisväylä, aluepoliisi, urheilu- ja asukasseurat sekä talotoimikuntalaiset. Ellei jatkorahoitusta saada, hanketta pyritään jatkamaan joissain muodossa alueen toimijoiden tiiviinä yhteistyönä ilman palkattua hankekoordinaattoria. 5 ILPO-h a n k k e e n e s i t t e ly 2324 Hankkeen tavoitteena on ollut ilkivallan vähentäminen ja ennaltaehkäisy Jakomäessä. Tavoitteisiin pyrittiin alueen keskeisten toimijoiden yhteistyötä kehittämällä. Alueen riskit ja voimavarat kartoitettiin ja kehitettiin paikallinen ilkivallanehkäisymalli, joka pohjautuu alueen toimijoiden kumppanuuteen. Hankkeen alkaessa määriteltiin sen painopisteiksi seuraavat tavoitteet: 1) ilkivallasta johtuvien ongelmien/riskien ja kustannusten sekä olemassa olevien resurssien kartoitus 2) alueen toimijoiden yhteistyön ja tiedonkulun parantaminen sekä paikallisten yhteisten toimintamallien luominen yhteistyön helpottamiseksi 3) toimijoiden osaamisen parantaminen koulutusta tarjoamalla 4) tiedottaminen asukkaille (lapsille, nuorille ja vanhemmille) ilkivallan ja muun häiriökäyttäytymisen seuraamuksista 5) asukkaiden osallisuuden ja vastuullisuuden parantaminen aktivoimalla lapsia, nuoria ja aikuisia yhteisen elinympäristön hyvinvoinnista huolehtimiseen. Hankkeen edetessä on havaittu ilkivaltaan ja häiriökäyttäytymiseen puuttumisen tuovan mukanaan keskusteluun monia muitakin keskeisiä aiheita, ja hankkeen kuluessa tehtäväkenttä onkin laajentunut käsittämään myös muita alueen kannalta tärkeitä asioita. Hankkeessa on ollut mukana sen kuluessa laaja kirjo eri tahoja ja toimijoita hanke-suunnitelmassa mainittujen lisäksi. Hanketyöryhmä ja kokousten kokoonpano on vaihdellut aihepiirien ja resurssien mukaan. Mukana on ollut talotoimikuntien ja vanhempainyhdistysten edustajia ja muita alueen aktiiveja. Lisäksi kokouksissa on käynyt vaihtelevasti muun muassa kirjaston, lähiöliikunnan sekä monien muiden alueella toimivien tahojen työntekijöitä. Hankkeen aikana työryhmä on kokoontunut noin kuukauden välein käsittelemään eri aiheita ja suunnittelemaan toimintaansa. Hankkeen puitteissa on järjestetty messuja ja tapahtumia eri teemojen ympärille ja ensimmäisten messujen yhteydessä julkistettiin kouluissa järjestetyllä logokilpailulla hankkeelle valittu virallinen tunnus (Kuva 5). Hankkeesta ja siihen liittyvistä tapahtumista on julkaistu kirjoituksia sekä Helsingin Sanomissa että monissa paikallislehdissä. Hankkeelle avattiin omat kotisivut ja lisäksi tietoa hankkeesta on levitetty jakamalla alueen lapsille ja aikuisille vakuutusyhtiön rahoittamia, ILPO-logolla varustettuja turvaliivejä. Hankkeen 24 "Nollasta on pakko luopua" Jakomäen ilkivallan ehkäisy paikallisena rikoksentorjuntaohjelmana25 rahoituksella on järjestetty koulutuksia alueen toimijoille ja vapaaehtoistyöstä kiinnostuneille. Talotoimikuntien ja vanhempainyhdistysten jäsenille on järjestetty yhteisiä tapaamisia yhteistyön kehittämiseksi ja pyritty muutenkin lisäämään vapaaehtoistoimintaa alueella. Hankkeeseen liittyen on alueella myös toteutettu nuorisotalon, yläasteen ja Skarppi-hankkeen yhteinen vertaisvalistustoiminta sekä aloitettu nuorten pienryhmätoiminta yhteistyössä sosiaaliviraston nuorisoyksikön, pohjoisen perhekeskuksen, nuorisotalon ja koulujen kanssa. Nuorten sitouttamista onkin hankkeessa pidetty erityisen tärkeänä. Kuva 5. ILPOn logo syntyi koululaisille järjestetyn suunnittelukilpailun kautta. 5 ILPO -HANKKEEN ESITTELY 2526 27 6 Ri ko k s e n t o r j u n n a n i t s e a r v i o i n t i Rikoksentorjunnan itsearvioinnin työkalupakki on kyselylomakkeen muodossa hankkeen aktiivisille toimijoille lähetetty arviointikaavake. Se on Britanniassa kehitetyn työkalun suomalainen versio, jota on työstetty meidän oloihimme sopivaksi Rikoksentorjuntaneuvostossa. ILPO-hankkeen itsearvioinnissa käytetyn version soveltuvuutta juuri tähän hankkeeseen hiottiin useaan otteeseen arviointityöryhmässä, jonka jäseniä ovat Markus Alanko Rikoksentorjuntaneuvostosta, Ira Tirinen Jakomäen Perhepaikka Punahilkasta sekä arviointitutkimuksesta vastaavat Hille Koskela ja Riikka Nurminen. Lisäksi lomakkeen luonnosversioon pyydettiin kommentteja hankkeen toimijoilta. Britanniasta tuotu työkalu osoittautui sellaisenaan Suomen oloihin huonosti soveltuvaksi eritoten pienimuotoisiin paikallisiin hankkeisiin, jossa toimijat ovat vapaaehtoisia ja edustavat eri aloja. Se oli erittäin laaja, varsin byrokraattista kieltä, eikä tuntunut palvelevan tarkoitustaan siinä laajuudessa. Jakomäen hanketta varten itsearviointityökalusta räätälöitiin paikallinen versio (Liite 1). Se pyrittiin kirjoittamaan kielellä jota kaikki osalliset yksiselitteisesti ymmärtävät. Lisäksi kiinnitettiin huomiota siihen, että työkalu keskittyy vain olennaisiin seikkoihin ja on herkkä paikalliselle kontekstille. Tavoitteena oli antaa tilaa sekä positiiviselle palautteelle että kritiikille ja joustaa niin, että annetaan hyvät vastaamismahdollisuudet sekä niille jotka haluavat nopeaa rasti ruutuun reagointia että niille joilla on halua ja aikaa esittää kommentteja. Soveltuvuuden parantaminen tarkoitti siis käytännössä paitsi nimenomaan Jakomäkeä koskevien kysymysten lisäämistä, myös alkuperäisen lomakkeen huomattavaa lyhentämistä. Lopullisessa lomakkeessa oli 6 Ri ko k s e n t o r j u n n a n i t s e a r v i o i n t i 2728 32 lausumaa, joiden kunkin kohdalla vastaaja voi valita neljästä vaihtoehdosta sen, mikä hänen mielestään parhaiten kuvaan hankkeen tilaa suhteessa esitettyyn asiaan. Neljän valinnaisen vaihtoehdon skaala oli: Ei ole tehty/ Työn alla/ Onnistuttu osittain/ Suoritus hyvä. Lisäksi lomakkeessa oli tilaa omin sanoin esitetyille kommenteille kustakin lausumasta. Nämä oli jaoteltu kolmen erillisen kommenttisarakkeen alle: Miten tämä ilmenee?/ Kommentteja/ Parannusehdotuksia. Lomake lähetettiin kymmenelle henkilölle, jotka kaikki ovat osallistuneet ILPO-hankkeen kokouksiin ja toimineet siinä aktiivisesti. Kaikki lomakkeen saaneet myös palauttivat sen, joten teknisesti ottaen vastauksia tuli 100 prosenttia. Tutkimuksellisesti tämä ei ole yllättävää, sillä tämän tyyppisiä aktiivisille toimijoille lähetettyjä itsearviointikyselyjä ei voi verrata perinteiseen kyselytutkimukseen. On luonnollista, että hankkeeseen alunperin vahvasti sitoutuneet henkilöt ovat myös innokkaita sitä kehittämään. Aineisto analysoitiin itsearviointiraporttiin tyypittelemällä ja luokittelemalla. Lisäksi poimittiin erikseen esiin lomakkeista nousseet ongelmakohdat, jotta itsearviointi parhaiten toimisi tarkoitustaan vastaavalla tavalla. Ongelmallisten ja huonosti toimivien kohtien esiin nostamisen tarkoitus ei siis ollut vähätellä hyviä tuloksia, vaan saada itsearviointi toimimaan niin, että sillä voitaisiin kehittää alkuperäistä hanketta parempaan suuntaan. Kokonaisuudessaan itsearvioinnista voidaan todeta, että sen mukaan ILPOhanke toimi varsin hyvin. 32 kohdan arvioinnissa neljästä vaihtoehdosta ylivoimaisesti eniten valittiin kohtaa suoritus hyvä. Myös avovastauksissa kritiikkiä esitettiin varsin vähän ja usein sen perusteluna oli esimerkiksi se, ettei vastaaja nähnyt kyseisen asian olevan vielä tässä vaiheessa ajankohtainen. Johtamistapaan, yhteistyön sujuvuuteen, ilmapiiriin ja hankkeen tavoitteisiin oltiin tyytyväisiä. Vastaajat olivat yleisesti sitä mieltä, että hanketyöryhmän johto on selkeästi järjestetty ja siitä on sovittu hyvin. Osallistujat tunsivat pystyvänsä vaikuttamaan hankkeen toimintaan ja olivat sitä mieltä, että ryhmässä on hyvä yhteistyön ilmapiiri. Puheenjohtajan katsottiin antavan riittävästi ohjeita, kannustusta ja tukea hankkeeseen osallistuville sekä varmistavan, että kaikkia hankkeen osapuolia kohdellaan tasa-arvoisesti. Yleisesti oltiin myös sitä mieltä, että hankkeen perimmäinen toiminta-ajatus on selvä: hanketyöryhmällä on yhteisesti muotoiltu ja sovittu ajatus siitä mitä varten ryhmä on perustettu. Yhteistyössä tapahtuva päätöksentekoa pidettiin selkeänä ja sen katsottiin olevan kaikille tiedossa. Myös hankkeen pohjana olevaan tietoon luotettiin ja yleistä ja paikallista 28 "Nollasta on pakko luopua" Jakomäen ilkivallan ehkäisy paikallisena rikoksentorjuntaohjelmana29 tietoa uskottiin voitavan yhdistää toimivasti. Yhteistyön nähtiin olevan arvokasta. Näkemykset siitä, miten hyvin on sovittu miten hankkeesta tiedotetaan, hajaantuivat niin, että puolet vastaajista arvioi suorituksen hyväksi. Tiedottamisessa tuntui siis olevan kehittämisen varaa. Itsearvioinnin tärkein viesti oli lista toimijoiden itse itselleen asettamia suosituksia: ne kohdat, joissa nähtiin olevan kehittämisen varaa. Ensinnäkin, ILPO-hankkeen tulisi pyrkiä integroimaan laajemmin erilaisia väestöryhmiä maahanmuuttajia ja etnisiä vähemmistöjä. Marginaalisten ryhmien rooli ilkivallan ehkäisyssä saattaa olla hyvinkin keskeinen. Voidaan ajatella, että osa ilkivallasta johtuu kulttuurieroista. Kulttuuri- ja elämäntapaeroihin perehtyneellä väestöllä voi olla ilkivallan ehkäisyyn paljonkin annettavaa. Osittain ilkivalta johtuu varmasti myös turhautumisesta. Tästä näkökulmasta erilaisten marginalisoitujen ryhmien mukaan saaminen toisi hankkeeseen uudenlaista ymmärrystä. Toiseksi, vastaajat katsoivat, että hankkeessa olisi syytä luoda tiiviimpiä yhteyksiä elinkeinoelämään, jotta voidaan selvittää mahdollisuuksia saada elinkeinoelämä mukaan ilkivallan vähentämiseen. Viranomaisyhteistyön katsottiin sujuvan hieman paremmin, mutta siinäkin jotkut vastaajat näkivät parantamisen varaa. Elinkeinoelämä varmasti on ilkivallan ehkäisyn ja jälkien korjaamisen rahoituksen kannalta keskeinen yhteistyötaho. Sen merkitys saattaa korostua entisestään ILPO-hankkeen rahoituksen päätyttyä. Vaikeutena saattaa olla, ettei elinkeinoelämän edustajien intresseissä välttämättä ole suhtautua asiaan sen vaatimalla kulttuurisella herkkyydellä. Pikemminkin ilkivalta käsitetään helposti silkkana vahingontekona ja sen seurauksia arvioidaan siitä kertyvien ylimääräisten kustannusten kautta. Jos pyritään nimenomaan ilkivallan ehkäisyyn, asia kuitenkin näyttäytyy monimutkaisena ja siinä on otettava huomioon muitakin puolia kuin taloudelliset vaikutukset. Kolmanneksi, itsearviointilomakkeessa keskustelua tuntui herättävän kysymys ilkivallan vähenemisen mitattavuudesta. Kyseiseen kohtaan tuli runsaasti pohtivia ja kriittisiä sanallisia kommentteja. Tämä kertoo siitä, että hankkeessa oli saatu aikaan keskusteleva ilmapiiri, jossa on mahdollista avoimesti korostaa ilkivaltaongelman monimutkaisuutta. Vaikka mitattavuus ja sillä todennettu ilkivallan kustannusten väheneminen onkin hankkeen kannalta merkittävää, kysymys on myös muusta. Ilkivalta on sosiaalinen ongelma ja sen ehkäisyllä saatu positiivinen vaikutus voi olla sellaista hyvinvoinnin lisääntymistä, joka ei ole mitattavissa. Hanketyöryhmäläiset 6 Ri ko k s e n t o r j u n n a n i t s e a r v i o i n t i 2930 tuntuvat tiedostavan tämän ja välttävät näin lankeamasta siihen varsin yleiseen rikoksentorjunnan retoriikkaan, jossa vain rahallisten kustannusten mitattavaa vähenemistä pidetään onnistumisena. Mitattavuuden ongelmaa tarkastelemme lähemmin luvussa Muita keskustelua herättäneitä teemoja olivat tietosuojakysymykset sekä asukkaiden rooli ja sitouttaminen hankkeeseen. Monissa kohdissa itsearviointia kävi selväksi, että hankkeessa on käyty paljon keskustelua, ja että se tavoitteet on pohdittu yhdessä. Osa vastaajista oli kuitenkin sitä mieltä, että yksityiskohtaisempaa tavoitteiden erittelyä sekä vastuualueiden nimeämistä voisi vielä täsmentää. Kun tulkitsimme tuloksia suuria linjoja etsien, viesti oli varsin selvä: hanke toimii hyvin. Sen osapuolet olivat tyytyväisiä suureen osaan toiminnan tavoista ja katsoivat, että tavoitteet on saavutettu tai niitä kohti ollaan menossa. 30 "Nollasta on pakko luopua" Jakomäen ilkivallan ehkäisy paikallisena rikoksentorjuntaohjelmana31 7 ILPO-hankkeen loppuarviointi 7.1 Aineistot ja menetelmät Jakomäessä toteutettava ilkivallanehkäisyhanke pyrkii ilkivallan vähentämiseen ja alueen viihtyvyyden parantamiseen pääasiallisesti ehkäisevän sosiaalityön kautta ja ennen kaikkea asenteisiin vaikuttamalla. Tästä johtuen työ on hyvin pitkäjänteistä ja mahdolliset tulokset tehtävästä työstä nähtävissä mahdollisesti vasta vuosien päästä. Arviointia varten kerätty laaja aineisto, johon myös tämä tutkimus pohjaa, koostuu hanketyöryhmän kokouksista ja avainhenkilöiden haastatteluista ja on näin ollen luonteeltaan laadullinen. Aineiston keruusta vastasi hankkeeseen tutkimusapulaiseksi rekrytoitu Helsingin yliopiston maantieteen laitoksen pro gradu -työn tekijä Riikka Nurminen. Hanketyöryhmän kokoukset Rikoksentorjuntaneuvostolta saatiin rahoitus sekä hankkeeseen että hankkeen arviointiin, lisäksi arviointi pyritään kiinnittämään tiiviisti hankkeeseen sen kehittämiseksi. Tämän ansiosta saatiin tilaisuus kerätä ainutlaatuinen aineisto hankkeen kokouksia nauhoittamalla. Kokousten nauhoittaminen aloitettiin heti arvioinnin rahoituksen varmistuttua. Ensimmäisessä nauhoitetussa kokouksessa hanketyöryhmälle kerrottiin arvioinnin tavoitteista ja toteutuksesta. Lisäksi aina silloin, kun kokouksissa oli mukana uusia henkilöitä, kertoi hankkeen koordinaattori heille nauhoituksesta ja sen tarkoituksesta. Jakomäen ilkivallanehkäisyhankkeen hanketyöryhmän nauhoitetut kokoukset muodostavat yhden osan aineistoa. Kokousten nauhoittaminen aloitettiin lokakuussa 2006 arvioinnin toteutumisen ja siihen saadun 7 ILPO-h a n k k e e n l o p p u a r v i o i n t i 3132 rahoituksen varmistuttua. Hanketyöryhmän kokoontuu keskimäärin kerran kuukaudessa ja kokouksia nauhoitettiin hankkeelle myönnetyn rahoituksen loppuun asti, eli vuoden 2007 loppuun. (Vaikka hankekoordinaattorin palkkausta jatkettiin vielä kolmella kuukaudella säästyneiden varojen turvin, lopetettiin kokousten nauhoittaminen suunnitellusti vuoden 2007 lopussa.) Riikka Nurminen oli lokakuun 2006 ja joulukuun 2007 välillä läsnä jokaisessa varsinaisessa hanketyöryhmänkokouksessa. Kaiken kaikkiaan nauhoitettiin 11 kokousta. Kokoukset pidettiin vaihdellen hankkeen eri toimijoiden toimitiloissa Jakomäessä: koululla, kirkolla, perhepaikka Punahilkassa, nuorisotalolla ja niin edelleen. Kokoukset kestivät yleensä noin kaksi tuntia, jonka aikana käsiteltiin laajasti erilaisia hankkeeseen ja alueeseen liittyviä asioita. Kokousten muodostama aineisto oli siis hyvin laaja tekstiksi purettuna 600 liuskaa mutta sisällöltään vaihteleva. Jakomäen ilkivallanehkäisyhankkeen hanketyöryhmän kokoonpano vaihteli kokouksista riippuen hyvinkin paljon. Työryhmän ydinjoukko oli kuitenkin melko tiivis ja alueella toimivina työntekijöinä sen jäsenet olivat tekemisissä toistensa kanssa myös kokousten ulkopuolella. Kokouksissa oli mukana monien eri tahojen edustajia. Aktiivisimmin edustettuina olivat koulut, nuorisotalo, aluepoliisi, leikkipuisto, Jakomäen kiinteistöt Oy, Pohjoinen Klaari (nuorten ehkäisevää päihdetyötä), Koillisväylä-projekti (kohdennettua nuorisotyötä), Perhepaikka Punahilkka ja seurakunta. Muita mukana olleita tahoja olivat muun muassa talotoimikunnat, kirjasto, nuorisotoimi, lähiöliikunta, vapaaehtoistyön koordinaattori ja Skarppi-projekti (vertaisvalistusta). Kokousten ilmapiiri oli yleensä hyvin rento ja avoin jossain määrin vaihtuvasta kokoonpanostaan huolimatta. Kokouksia johti pääsääntöisesti hankeen koordinaattori, mutta kuka tahansa saattoi tuoda esiin mielipiteensä ja näkemyksensä kokousten aikana. Tutkimusapulaisen ja nauhurin läsnäolo kokouksissa ei tuntunut vaikuttavan suuresti kokouksiin ja niiden läsnäolijoihin paria ensimmäistä kokousta lukuun ottamatta. Osallistujat suhtautuivat nauhoitukseen hyvin. Haastattelut Aineiston toinen osa koostuu haastatteluista, joita tehtiin ilkivallanehkäisyhankkeessa mukana olleiden tahojen edustajille ja Jakomäessä erilaisessa toiminnassa mukana oleville. Haastattelujen tavoitteena oli antaa hankkeessa mukana olleille toimijoille mahdollisuus keskustella henkilökohtaisesti, mikä ei kokousten yhteydessä pääsääntöisesti ole mahdollista. 32 "Nollasta on pakko luopua" Jakomäen ilkivallan ehkäisy paikallisena rikoksentorjuntaohjelmana33 Haastatteluilla pyrittiin saamaan heiltä henkilökohtaisia näkemyksiä hankkeesta sekä arvokeskustelua ja yhteiskunnallista pohdintaa ilkivallasta yleensä. Haastatteluilla oli pyrkimys päästä vapaamuotoisempaan ja syvällisempään keskusteluun aiheesta, mikä ei olisi ollut kokouksissa tai kyselylomakkeella toteutettuna mahdollista. Haastatellut toimijat työskentelevät tiiviisti alueella ja heillä on siten hyvä ymmärrys alueesta. Heidän näkemyksensä ovat arvokkaita ja mahdollistavat myös analyysin alueen luonteesta ja asukkaista. Haastattelut tehtiin puolistrukturoituina haastatteluina eli niin sanottuina teemahaastatteluina (Liite 2.). Teemahaastattelu on haastattelu, joissa aihepiiri ja teema-alueet ovat kaikille haastateltaville samat, mutta kysymykset saattavat vaihdella (Hirsjärvi & Hurme 2001: 48). Pyrkimys on se, että kaikki keskeiset aihepiirit tulevat käsitellyiksi, mutta haastateltavat saavat varsin vapaasti kertoa niistä omasta näkökulmastaan, omin sanoin. Siksi kysymyksillä ei ole tarkkaa muotoa, vaan haastattelija käyttää apunaan teemalistaa. Haastateltaviksi valikoituivat henkilöt, jotka muodostivat työryhmän ydinjoukon ja olivat olleet vahvimmin ja aktiivisimmin mukana hankkeessa. Tähän joukkoon kuuluvat sekä yläasteen että ala-asteen rehtorit, molemmilla kouluilla työskentelevä koulukuraattori, aluepoliisi, nuorisotalolla työskentelevä nuoriso-ohjaaja, leikkipuistossa työskentelevä sosiaaliohjaaja, Jakomäen kiinteistöt Oy:n edustaja, ehkäisevää päihdetyötä tekevän Klaari-projektin pohjoisen alueen työtekijä ja koillisen Helsingin alueella kohdennettua nuorisotyötä tekevän Koillisväylä-projektin työtekijä. Hankkeen ydinjoukon lisäksi haastateltiin kahta alueella asuvaa henkilöä, jotka ovat aktiivisesti mukana alueen toiminnassa. Näiden haastateltavien valintaan saatiin apua hankkeen koordinaattorilta. Molemmat kävivät satunnaisesti myös hanketyöryhmän kokouksissa. Toinen haastateltavista oli talotoimikunnan jäsen ja toinen toimi aktiivisesti koulun johtokunnassa ja vanhempainneuvostossa. Heiltä pyrittiin saamaan hankkeeseen ja ilkivaltaan alueella asuvien näkökulma, sillä kukaan haastatelluista hanketyöryhmän jäsenistä ei asu Jakomäessä. Haastatteluja tehtiin kaikkiaan 11, joista yhdeksän hanketyöryhmän ydin joukolle ja kaksi alueella aktiivisesti toimivalle asukkaalle (Liite 3). Haastattelut tehtiin pääsääntöisesti Jakomäessä (kaksi haastattelua Malmilla) haastateltavien työpaikoilla, yksi perhepaikka Punahilkassa, yksi haastateltavan kotona ja yksi talotoimikunnan kerhotiloissa. Haastattelujen 7 ILPO-h a n k k e e n l o p p u a r v i o i n t i 33 Näytä lisää
Hille Koskela Riikka Nurminen Ymmärtää voi, mutta hyväksyä ei Jakomäen ilkivallanehkäisyprojektin arvioinnin loppuraportti 12.6.2008 SISÄLLYSLUETTELO 1. Arviointitutkimuksen tavoitteet 2. Tutkimuksen teoreettinen Lisätiedot Turvallinen ympäristö, viihtyisä asuinalue. Rikoksentorjunta kunnissa - turvallisesti kotona, asuinalueilla ja liikenteessä -seminaarin loppuraportti
Turvallinen ympäristö, viihtyisä asuinalue Rikoksentorjunta kunnissa - turvallisesti kotona, asuinalueilla ja liikenteessä -seminaarin loppuraportti 2011 RIKOKSENTORJUNTA KUNNISSA Sisällysluettelo OSA Lisätiedot Paikallinen turvallisuussuunnittelu. Prosessi tutuksi ja ideoita työn kehittämiseen kunnissa
Paikallinen turvallisuussuunnittelu Prosessi tutuksi ja ideoita työn kehittämiseen kunnissa 1 Tämä julkaisu on tarkoitettu erityisesti Sinulle, joka osallistut paikalliseen, seudulliseen tai maakunnalliseen Lisätiedot Nurmijärven turvallisuussuunnitelma 2009-2012
www.nurmijarvi.fi www.nurmijarvi.fi Nurmijärvi - elinvoimaa ja elämisen tilaa Helsingin seudulla Kuntalaisten arkiturvallisuus Nurmijärven turvallisuussuunnitelma 2009-2012 www.nurmijarvi.fi Sisällysluettelo Lisätiedot Lohjan kaupungin turvallisuussuunnitelma
Lohjan kaupungin turvallisuussuunnitelma Kaupunginhallitus 15.11.2010 Kaupunginvaltuusto 8.12.2010 SISÄLLYSLUETTELO Osa I: Osa II: Osa III: Suunnitelman lähtökohdat ja toteuttaminen Asukasnäkökulman loppuraportti: Lisätiedot LAUSUNTOJA JA SELVITYKSIÄ 2002:9. Rikollisuusvaikutusten huomioon ottaminen säädösvalmistelussa ja muussa julkisessa suunnittelutyössä
LAUSUNTOJA JA SELVITYKSIÄ 2002:9 Rikollisuusvaikutusten huomioon ottaminen säädösvalmistelussa ja muussa julkisessa suunnittelutyössä LAUSUNTOJA JA SELVITYKSIÄ 2002:9 Rikollisuusvaikutusten huomioon ottaminen Lisätiedot Mitä mieltä? Mitä mieltä! Lasten osallisuus lastensuojelun kehittämisessä Mikko Oranen
Mitä mieltä? Mitä mieltä! Lasten osallisuus lastensuojelun kehittämisessä Mikko Oranen Sosiaali- ja terveysministeriön Lastensuojelun kehittämisohjelman osaraportti. Raportti on tarkistettu versio Lastensuojelun Lisätiedot Rikoksentorjuntakatsaus
Rikoksentorjuntakatsaus Rikoksentorjuntaneuvoston katsaus rikollisuuteen ja rikosten ehkäisyn mahdollisuuksiin Hyväksytty neuvoston kokouksessa 11.2.2011 Esipuhe...1 Rikollisuustilanne on melko vakaa, Lisätiedot Hyvää lisäämällä paha pienenee
Hyvää lisäämällä paha pienenee STO3: Asukkaiden mahdollisuudet vaikuttaa oman asuinalueen turvallisuuteen ja viihtyvyyteen. Naapuriapu-työryhmän väliraportti rikoksentorjuntaneuvostolle 31.03.2013 Sisällysluettelo Lisätiedot Onnettomuustutkinnan vaikuttavuuden mittaaminen
Onnettomuustutkinnan vaikuttavuuden mittaaminen 10. Turvallisuusjohdon koulutusohjelma Teknillinen korkeakoulu Koulutuskeskus Dipoli Tutkielma 24.1.2010 Kai Valonen 2 Tiivistelmä Onnettomuustutkinnan laissa Lisätiedot JOULUKUU 2003. KaKe-Tiedote II. Pääkaupunkiseudun Kaupunginosien Kehittämisverkosto. KaKe Oppimisesta elinvoimaa
JOULUKUU 2003 KaKe-Tiedote II Pääkaupunkiseudun Kaupunginosien Kehittämisverkosto KaKe Oppimisesta elinvoimaa 3 PÄÄKIRJOITUS OPPIMISESTA ELINVOIMAA Paikkojen kehitys ja globalisaatio KaKe Joulukuu 2003 Lisätiedot Arvioinnin kartalla. matka teoriasta käytäntöön
M e r v i A a l t o - K a l l i o P a u l a S a i k k o n e n P i r j o K o s k i n e n - O l l o n q v i s t Arvioinnin kartalla matka teoriasta käytäntöön TERVEYDEN EDISTÄMISEN KESKUS CENTRET FÖR HÄLSOFRÄMJANDE Lisätiedot Ehkäisevää päihdetyötä tukevien ohjelmien käyttö koulussa
Opetushallitus, Stakes, Terveyden edistämisen keskus Ehkäisevää päihdetyötä tukevien ohjelmien käyttö koulussa Kaarina Huoponen Heidi Peltonen Saini Mustalampi Pirjo Koskinen-Ollonqvist 2 Opetushallitus Lisätiedot Maahanmuuttajien kotiseutuidentiteetti ja sen muotoutuminen
Maahanmuuttajien kotiseutuidentiteetti ja sen muotoutuminen - tarkastelussa kulttuurisesti venäläiset maahanmuuttajat Etelä-Pohjanmaalla Emilia Packalén Pro gradu -tutkielma Maantieteen laitos Oulun yliopisto Lisätiedot Päivä kerrallaan ihmisenä ihmiselle
Avustustoiminnan raportteja 6 Martti Sirpa - Rostila Ilmari - Suikkanen Asko Päivä kerrallaan ihmisenä ihmiselle Päivä- ja työtoiminnan hyviä käytäntöjä ja kehittämistarpeita 2003 RAY:n avustustoiminnan Lisätiedot Lähidemokratiaa Lempäälässä. Toimintatutkimuksen raportti
Lähidemokratiaa Lempäälässä Toimintatutkimuksen raportti Anna Kulmakorpi 26.8.2015 s. 1 / 20 Lähidemokratiaa Lempäälässä Toimintatutkimuksen raportti Sisällys Tiivistelmä... 2 1. Johdanto... 3 2. Tutkimuksen Lisätiedot TAMPEREEN YLIOPISTO. Virpi Kaivonen. MANSETORIN KAUPUNGINOSAT VERKOSSA Kokemuksia Internetin diffuusiosta tamperelaisissa paikallisyhteisöissä
TAMPEREEN YLIOPISTO Virpi Kaivonen MANSETORIN KAUPUNGINOSAT VERKOSSA Kokemuksia Internetin diffuusiosta tamperelaisissa paikallisyhteisöissä Tiedotusopin pro gradu -tutkielma Joulukuu 2002 Sisältö 1 Johdanto... Lisätiedot Yhteistyössä rikoksettomaan elämään -hankkeen arviointitutkimus
Rikosseuraamusviraston monisteita 6 / 2005 Palvelutoimijoiden yhteistyöllä kohti rikoksetonta elämää Yhteistyössä rikoksettomaan elämään -hankkeen arviointitutkimus Syksy 2005 Jari Kainulainen, Ilkka Haapola, Lisätiedot Jyväskylän yliopiston kauppakorkeakoulu SUOMALAISTEN JOHTAJIEN TYÖHYVINVOINTI ITSENSÄ JOHTAMISEN NÄKÖKULMASTA
Jyväskylän yliopiston kauppakorkeakoulu SUOMALAISTEN JOHTAJIEN TYÖHYVINVOINTI ITSENSÄ JOHTAMISEN NÄKÖKULMASTA Yrittäjyyden Pro gradu tutkielma 2013 Viljo Kuuluvainen Ohjaaja: Tarja Niemelä JYVÄSKYLÄN YLIOPISTON Lisätiedot VERKKOLEHTIEN VIEHÄTYSTÄ
VERKKOLEHTIEN VIEHÄTYSTÄ Tutkimus verkkolehtien konseptisuunnittelusta Heikki Ylipaavalniemi 2007 Oulun seudun ammattikorkeakoulu VERKKOLEHTIEN VIEHÄTYSTÄ Tutkimus verkkolehtien konseptisuunnittelusta Lisätiedot Internet-pohjainen koulutuspaketti sukupuolten tasa-arvon edistämisestä kansalaisjärjestöjen kehitysyhteistyössä
Internet-pohjainen koulutuspaketti sukupuolten tasa-arvon edistämisestä kansalaisjärjestöjen kehitysyhteistyössä 10.06.2003 1 / 26 I Etusivu Sukupuolten välinen tasa-arvo kuuluu Suomen kehitysmaapolitiikan Lisätiedot Opettajien näkemyksiä turvallisuuskulttuurista ja sen kehittämisestä ammatillisessa oppilaitoksessa
Turvallisuus on itsestäänselvyys, mutta se ei synny tyhjästä Opettajien näkemyksiä turvallisuuskulttuurista ja sen kehittämisestä ammatillisessa oppilaitoksessa Minna Mari Virtanen Pro gradu -tutkielma Lisätiedot Asunnottomuuden vähentämisen taloudelliset vaikutukset
Ympäristöministeriön raportteja 7 2011 Asunnottomuuden vähentämisen taloudelliset vaikutukset Jyväskylän yliopisto Tampereen teknillinen yliopisto Kaupunkitutkimus ta Oy YMPÄRISTÖMINISTERIÖ YMPÄRISTÖMINISTERIÖN Lisätiedot Hämeen liitto. Häme Region Häme Region. Hyvä Häme Kanta-Hämeen hyvinvointistrategia 2015
Hämeen liitto Häme Region Häme Region Hyvä Häme en hyvinvointistrategia 2015 SOSIAALIKEHITYS OY Antti Pelto-Huikko Päivi Heinonen Juha Kaakinen Kannen kuva: Häme-markkinointi HYVÄ HÄME en hyvinvointistrategia Lisätiedot PORKKANAPESÄN VERKOSTOISSA - Porkkanapesä-projektin (1998-2002) merkitys ja yhteistyöverkostojen toimivuus Pormestarinluodossa
PORKKANAPESÄN VERKOSTOISSA - Porkkanapesä-projektin (1998-2002) merkitys ja yhteistyöverkostojen toimivuus Pormestarinluodossa Sari Klink Maarit Katajisto Opinnäytetyö Opinnäytetyö Syksy 2002 Syksy 2002 Lisätiedot Kansalaisjärjestöt ja etelä-pohjoinen demokratia
kepan taustaselvitykset n:o 13 kepa s working papers n:o 13 Kansalaisjärjestöt ja etelä-pohjoinen demokratia Kokemuksia Kepan, Lokayanin ja CSDS:n yhteistyöstä Tiina Kontinen (2007) Kepan taustaselvitykset Lisätiedot RAY:n avustaman ehkäisevän päihdetyön nykytilan arviointi
Avustustoiminnan raportteja 17 Wennberg Mikko, Oosi Olli, Alavuotunki Kaisa, Soikkeli Markku RAY:n avustaman ehkäisevän päihdetyön nykytilan arviointi Yleisestä tiedon jakamisesta vuorovaikutukseen ja Lisätiedot KAUPUNKITILA OSANA NUORTEN ARKEA. Hengailun tiloja suomalaisessa lähiössä
KAUPUNKITILA OSANA NUORTEN ARKEA Hengailun tiloja suomalaisessa lähiössä Paula Mäki Pro gradu -tutkielma Sosiologia Yhteiskuntatieteiden ja filosofian laitos Jyväskylän yliopisto syksy 2012 TIIVISTELMÄ Lisätiedot Oppimisvaikeudet esiin!
Avustustoiminnan raportteja 26 Olli Oosi, Nita Korhonen Oppimisvaikeudet esiin! RAY:n Oppimisvaikeusohjelman arviointi Avustustoiminnan raportteja 26 Olli Oosi, Nita Korhonen Oppimisvaikeudet esiin! RAY:n Lisätiedot Onnettomuuksien ja tapaturmien määrän vähentäminen sekä asumisen ja liikenneturvallisuuden parantaminen
Onnettomuuksien ja tapaturmien määrän vähentäminen sekä asumisen ja liikenneturvallisuuden parantaminen Sisäisen turvallisuuden ohjelman valmisteluun osallistuneen asiantuntijaryhmän loppuraportti SISÄASIAINMINISTERIÖ Lisätiedot 2016 © DocPlayer.fi Yksityisyyskäytäntö | Palveluehdot | Palaute